ముజాహిద్ ఆలం

ముజాహిద్ ఆలం బీహార్ రాష్ట్రానికి చెందిన రాజకీయ నాయకుడు. ఆయన బీహార్ శాసనసభకు కొచ్చాధమన్ శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.
రాజకీయ జీవితం
ముజాహిద్ ఆలం జనతాదళ్ (యునైటెడ్) పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2014లో కొచ్చాధమన్ నియోజకవర్గానికి జరిగిన ఉప ఎన్నికలో జేడీ (యు) అభ్యర్థిగా పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన 2015 బీహార్ శాసనసభ ఎన్నికలలో కొచ్చాధమన్ శాసనసభ నియోజకవర్గం నుండి జేడీ (యు)  అభ్యర్థిగా పోటీ చేసి తన సమీప ప్రత్యర్థి ఎంఐఎం అభ్యర్థి అఖ్తరుల్ ఇమాన్ పై 18,843 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ముజాహిద్ ఆలం 55,929 ఓట్లతో విజేతగా నిలవగా, అఖ్తరుల్ ఇమాన్ 37,086 రెండోస్థానంలో నిలిచాడు.

ముజాహిద్ ఆలం 2020 బీహార్ శాసనసభ ఎన్నికలలో కొచ్చాధమన్ శాసనసభ నియోజకవర్గం నుండి జేడీ (యు)  అభ్యర్థిగా పోటీ చేసి తన సమీప ప్రత్యర్థి ఎంఐఎం అభ్యర్థి ముహమ్మద్ ఇజార్ అస్ఫీ చేతిలో 36,143 ఓట్ల తేడాతో ఓడిపోయాడు. ఆయన 2024 లోక్‌సభ ఎన్నికలలో  కిషన్‌గంజ్ నియోజకవర్గం నుండి జేడీ (యు) అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి మహ్మద్ జావేద్ చేతిలో 59,692 ఓట్ల తేడాతో ఓడిపోయాడు.

ముజాహిద్ ఆలం ఆ తరువాత రాష్ట్రీయ జనతా దళ్ పార్టీలో చేరి 2025 శాసనసభ ఎన్నికలలో కొచ్చాధమన్ శాసనసభ నియోజకవర్గం నుండి ఆర్‌జేడీ అభ్యర్థిగా పోటీ చేసి తన సమీప ప్రత్యర్థి ఎంఐఎం అభ్యర్థి సర్వర్ ఆలం చేతిలో 23,021 ఓట్ల తేడాతో ఓడిపోయాడు.

మూలాలు

వర్గం:బీహార్ వ్యక్తులు
వర్గం:బీహార్ రాజకీయ నాయకులు
వర్గం:బీహార్ శాసన సభ్యులు (2015)
వర్గం:జనతాదళ్ (యునైటెడ్) నాయకులు